**লুশিন দুবে** একজন ভারতীয় মঞ্চ অভিনেত্রী এবং চলচ্চিত্র নির্মাতা। তিনি ২০ বছরেরও বেশি সময় ধরে অনেক নাটক প্রযোজনা, পরিচালনা, অভিনয় এবং রচনা করেছেন। লুশিন মঞ্চ পরিচালক অরবিন্দ গৌরের সাথে একক নাটক *আনটাইটেল* এবং পিংকি বিরানীর *বিটার চকোলেট* নামক নাটকে অভিনয়ের জন্য অধিক পরিচিত। তিনি *পার্টিশন* (২০০৭), *মার্ডার আনভেইলড* (২০০৫)-এর মতো চলচ্চিত্রে অভিনয় করেছেন, যার জন্য তিনি "একটি নাটকীয় প্রোগ্রাম বা মিনি-সিরিজের একটি বৈশিষ্ট্যযুক্ত পার্শ্ব চরিত্রে একজন অভিনেত্রীর সেরা পারফরম্যান্স" বিভাগে ২০০৬ জেমিনি পুরস্কার জয় করেছেন।

ব্যক্তিগত জীবন
--------------

লুশিন একটি সিন্ধি হিন্দু পরিবারে **লুশিন কিসওয়ানী** নামে জন্মগ্রহণ করেছিলেন। তাঁর বাবা গোবিন্দ কিসওয়ানী ছিলেন ভারতীয় রেলওয়ের একজন প্রকৌশলী এবং তাঁর মা লীলা ছিলেন একজন স্ত্রীরোগ বিশেষজ্ঞ, যিনি ভারতীয় সেনাবাহিনীতে কাজ করেছিলেন। তাঁর বাবা তাঁর নাম রুশ বিমান *ইলিউশিন* নাম হতে রেখেছিলেন। লুশিন ভারতের দিল্লি বিশ্ববিদ্যালয়ের অধীনে লেডি শ্রী রাম কলেজ ফর উইমেন (এলএসআর) থেকে ইতিহাস বিভাগ হতে স্নাতকোত্তর সম্পন্ন করেছেন এবং পরে মার্কিন যুক্তরাষ্ট্র হতে 'শৈশব এবং বিশেষ শিক্ষা' বিষয় নিয়ে এমএসসি সম্পন্ন করেছেন। ইলিনা ও তারা নামে লুশিনের দুই মেয়ে রয়েছে। তাঁর বোন লিলিট এবং বোনঝি ইরা (লিলিটের মেয়ে) অভিনয় জগতের সাথে সংযুক্ত। পতঞ্জলি নামে তাঁর এক ভাইও রয়েছে। তাঁর স্বামী প্রদীপ দুবে স্টনি ব্রুক বিশ্ববিদ্যালয়ের অর্থনীতি বিভাগের একজন শীর্ষস্থানীয় অধ্যাপক এবং ইয়েল বিশ্ববিদ্যালয়ের অতিরিক্ত অধ্যাপক। কলেজের দিনগুলোতে তিনি ব্যারি জনের সাথে অভিনয় করেছিলেন।

মঞ্চ
----

লুশিনের প্রথম একক নাটক *আনটাইটেলড* অরবিন্দ গৌর দ্বারা পরিচালিত এবং রচিত। এই নাটকের মাধ্যমে তিনি মার্কিন যুক্তরাষ্ট্র, যুক্তরাজ্য এবং এডিনবার্গ ফ্রঞ্জ ফেস্টিভালে ভ্রমণ করেছেন। *আনটাইটেলড* ২০০টিরও বেশি শহরের মঞ্চে মঞ্চস্থ করা হয়েছে; যার মধ্যে বোস্টন, শিকাগো, রচেস্টার, নিউ ইয়র্ক, ডালাস, হিউস্টন, ওয়াশিংটন ডিসি এবং পলো আল্টো অন্যতম। এটি স্মিথসোনিয়ান ইনস্টিটিউশন এবং হার্ভার্ড বিশ্ববিদ্যালয়েও মঞ্চস্থ করা হয়েছে। তাঁর দ্বিতীয় নাটক *বিটার চকোলেট* অরবিন্দ গৌর পরিচালিত এবং পিংকি বিরানীর বইয়ের উপর ভিত্তি করে নির্মাণ করা হয়েছে।

লুশিন দুবের তৃতীয় নাটক *আই উইল নট ক্রাই*-এর চিত্রনাট্য ও পরিচালনা করেছেন অরবিন্দ গৌর। এই নাটকটি মঞ্চ এবং মাল্টিমিডিয়ার একটি ব্যতিক্রমী মিশ্রণ, এতে ব্যঙ্গ, বাস্তবতা এবং সঙ্গীত অংশের মাধ্যমে শিশুদের বেঁচে থাকার বিষয়টি তুলে ধরা হয়েছে। এটি ভারতের লক্ষ লক্ষ অহেতুক মৃত্যুর করুণ সত্যকে নিপুণভাবে তুলে ধরেছে। লুশিন দুবের অভিনয়টি সামাজিক পরিবর্তনের একটি অংশ হওয়ার মাধ্যমে সকল স্তরের দর্শকদের সম্মিলিত দায়িত্বকে উস্কে দিয়েছে। এই নাটকটি *সেভ দ্য চিলড্রেন* এর সহযোগিতায় দিল্লি, মুম্বই, কলকাতা, জয়পুর এবং লখনউতে মঞ্চস্থ করা হয়েছিল। এটি জয়পুরের জওহর কলা কেন্দ্রে মঞ্চস্থ হয়েছিল; যেখানে প্রখ্যাত নাট্য ব্যক্তিত্ব হেমন্ত আচার্য এবং সন্দীপ মদন উপস্থিত ছিলেন।

তথ্যসূত্র
---------

1. ↑  Basu, Arundhati (৭ জানুয়ারি ২০০৬)। "Playing their parts: Lushin and Ilina Dubey share a deep bond, both onstage and off"। *The Telegraph*। Calcutta, India।
2. ↑  Drama critic (২০০৪-০১-০৭)। "An unspoken bitter truth"। Chennai, India: The Hindu। ২০১২-১১-০৩ তারিখে মূল থেকে আর্কাইভ করা। সংগ্রহের তারিখ ২০১০-০৮-২৯।
3. ↑  Shalini Umachandran (২০০৪-০৯-১২)। "It happens here too"। The Hindu। ২০১০-০৮-২৬ তারিখে মূল থেকে আর্কাইভ করা। সংগ্রহের তারিখ ২০১০-০৯-০২।
4. ↑  Chitra Parayath (২০০৩-০৪-০৬)। "Untitled solo at Marlboro, New England"। lokvani(Public Voice)। সংগ্রহের তারিখ ২০১০-০৮-২৯।
5. ↑  Saumya Ancheri (২০১০-০৪-১৬)। "A woman scorned"। Time Out Mumbai। সংগ্রহের তারিখ ২০১০-০৮-২৯।
6. ↑  Awards *IMDb*.
7. ↑  "Lillete's world"। The Hindu (Metro Plus)। ২০১১-১২-১৬।
8. ↑  "Lillete Dubey: The drama of life"। The Times of India (Delhi Times)। ২০০২-০৫-২৬।
9. ↑  Staff Reporter (২০১০-০৩-০৫)। "Celebrate Women's Day with UNTITLED"। MTG editorial। ২৯ মার্চ ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৮-২৯।
10. ↑  Drama critic (২০০৪-০১-০৭)। "Nobody's Child"। Indian Express। ২৯ সেপ্টেম্বর ২০০৪ তারিখে মূল থেকে আর্কাইভ করা। সংগ্রহের তারিখ ২০১০-০৮-২৯।
11. ↑  Shailaja Tripathi (২৩ নভে ২০১১)। "The play's the thing.."। Delhi,India: The Hindu। সংগ্রহের তারিখ ২০১৩-০৭-১১।

বহিঃসংযোগ
---------

* ইন্টারনেট মুভি ডেটাবেজে লুশিন দুবে (ইংরেজি)
* Lushin ubey website